БАЗЕ ПОДАТАКА – ФУДБАЛСКА ЛИГА

Фудбалска лига има свој назив (нпр. EPL) и датум оснивања, и у њој се налази одговарајући број тимова. Сваки тим има свој назив, датум оснивања и број освојених трофеја.Унутар лиге памте се све одигране утакмице, као и број одиграних утакмица сваког тима, број побједа, неријешених резултата, пораза, број постигнутих голова, број примљених голова и број бодова у текућој сезони.

Утакмице се играју на стадионима. На једном стадиону домаћин може бити више тимова, али један тим је домаћин само на једном стадиону током сезоне. Сваки стадион има свој назив, капацитет и град у којем се налази (претпоставка је да су сви тимови из једне државе).

Сваки тим има запосленике. Запосленици су тренери, други запослени (нпр. људи задужени за чистоћу, физиотерапеути итд.). У запосленике улазе и играчи, који имају број који их идентификује у том тиму као и статистику (број голова, број асистенција, број жутих и црвених картона). Сваки члан особља има име, презиме и датум када га је тим запослио.

Лига има одређен број кола, а у сваком колу се води евиденција о мечевима који су се играли у том колу. Додатно, сваки меч карактерише резултат, број голова домаћег тима и гостујућег тима, као и датум када је утакмица одиграна, те се памти ко је био домаћин, а ко гост.

Сваки меч унутар лиге има спољашње догађаје којих не мора да буде, али их може бити више (нпр. нестала струја, судија имао проблема са опремом, ушао навијач на терен, прекид меча, играч се повриједио, временске неприлике...). Спољашње догађаје евидентира помоћни судија.

Унутар лиге постоје судије, гдје један судија може да суди само у једној националној лиги, али у једној лиги постоји више судија. Сваког судију карактерише име, презиме, број година суђења и број утакмица које су судили. Сваки меч има четворицу судија (главни, двојица линијских судија као и четврти судија задужен за измјене). На једном мечу може да суди само један главни судија (нећемо узимати у обзир да се судија повриједио), али један главни судија може да суди на више мечева (исто важи и за линијске судије као и за четвртог судију). Ради једноставности, четврти судија не би могао да буде главни судија.

Додатно, евидентирају се догађаји за играча на утакмици, те сваки догађај има свој опис. За сваког играча на утакмици се води евиденција о броју постигнутих голова на датој утакмици, броју асистенција, да ли је добио жути или црвени картон, да ли је почео утакмицу и колико је минута одиграо.

Води се евиденција и о освајачима, сезони која је одиграна и називу клуба клуба који је тада освојио лигу.